**Verejný obstarávateľ: UNIVERZITNÁ NEMOCNICA BRATISLAVA**

 **Pažítková 4, 821 01 Bratislava**

**Tento návrh zmluvy je len informatívny.**

**Konkrétny návrh zmluvy bude súčasťou výzvy vyhlásenej v rámci zriadeného dynamického nákupného systému.**

**Dynamický nákupný systém**

**(ďalej len „DNS“)**

podľa § 58 – 61 zákona č. 343/2015 Z.z. o verejnom obstarávaní a o zmene a doplnení

niektorých zákonov v znení neskorších predpisov (ďalej len „zákon“)

 SÚŤAŽNÉ PODKLADY

**k zriadeniu dynamického nákupného systému**

**Časť: C. OBCHODNO-DODACIE PODMIENKY PREDMETU ZÁKAZKY**

Predmet zákazky:

**POTRAVINY A POTRAVINOVÉ VÝROBKY I**

[Názov tovaru/služby ktorý/á je predmetom zákazky]

V Bratislave august 2022

Č.: R5-2.1 / 152-03 / 2022

PODMIENKY PRE NÁVRH RÁMCOVEJ DOHODY

Návrh Rámcovej dohody (ďalej len ,,zmluva“) bude súčasťou **Výzvy na predkladanie ponúk.**

Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať bez toho, aby bol verejný obstarávateľ vopred o tom informovaný.

Každý návrh na zmenu je možné uplatniť vopred spolu s odôvodnením navrhovanej zmeny v rámci žiadosti o vysvetlenie podmienok súťaže. Návrh zmluvy môže byť doplnený len v súlade s podmienkami súťaže uvedenými v oznámení o vyhlásení verejného obstarávania, v súťažných podkladoch a v konkrétnej Výzve na predkladanie ponúk.

Uchádzači berú na vedomie skutočnosť, že verejný obstarávateľ ako povinná osoba v zmysle ustanovenia § 2 ods. 2 zákona č. 211/2000 Z. z. o slobodnom prístupe k informáciám podlieha povinnosti zverejňovania a berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony.

Uchádzači predložením ponuky vyjadrujú svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinne zverejňuje.

**RÁMCOVÁ DOHODA**

na dodávku „xxxxxxxxxxxxxxx“

**č. ........../UNB/202x**

Uzavretá podľa § 409 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „***Obchodný zákonník***“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

 (ďalej len „***Zákon***“) a (ďalej len „**Zmluva**“)

**I.**

**Zmluvné strany**

**Predávajúci: Názov:**

sídlo:

 zastúpený:

 IČO:

 DIČ:

 bankové spojenie:

 číslo účtu:

Zapísaný v Obchodnom registri Okresného (Krajského) súdu v ........ . Vložka číslo: ...... Oddiel: ....

(ďalej len „predávajúci“)

**a**

**Kupujúci: Univerzitná nemocnica Bratislava**

 Pažítková 4, 821 01 Bratislava

 zastúpený: **MUDr. Alexander Mayer, PhD., MPH,** **MHA** - riaditeľ IČO: 31 813 861

 DIČ: 202 17 00 549

 IČ DPH: SK 202 17 00 549

 bankové spojenie: Štátna pokladnica

 IBAN: SK58 8180 0000 0070 0027 9808

Internetová adresa: [www.unb.sk](http://www.unb.sk)

(ďalej len „kupujúci“)

(Kupujúci a Predávajúci spoločne ako „***Zmluvné strany***“ a každý z nich samostatne ako „***Zmluvná strana***“)

**II.**

**Preambula**

Táto rámcová zmluva sa uzaviera na základe výsledkov zadávania zákazky v rámci zriadeného DNS vyhláseného zverejnením oznámenia vo Vestníku verejného obstarávania č. ............... z ...............2022 pod značkou .............., ako postupu zadávania nadlimitnej zákazky podľa § 58 až § 61 zákona, s uchádzačom, ktorého ponuka bola vyhodnotená ako úspešná, v súlade s podmienkami uvedenými v súťažných dokladoch a dokumentoch zadávania zákazky, za nasledujúcich podmienok.

**III.**

**Predmet zmluvy**

1. Predmetom Zmluvy je úprava práv a povinností zmluvných strán pri predaji a kúpe tovaru a záväzok predávajúceho dodávať a predávať kupujúcemu tovar a záväzok kupujúceho dodaný tovar prevziať a zaplatiť kupujúcemu dohodnutú kúpnu cenu, za podmienok stanovených touto Zmluvou.
2. Tovarom, ktorý je predmetom predaja a kúpy sú **„Mrazené potraviny\* / Mäso a mäsové výrobky\* / Mlieko a mliečne výrobky\* / Čerstvé ovocie a zelenina\* / Zemiaky\* /\* nehodiace sa prečiarknuť** v súlade so špecifikáciou uvedenou v prílohe č. 1 Špecifikácia tovarov a kúpna cena „Mrazené potraviny\* / Mäso a mäsové výrobky\* / Mlieko a mliečne výrobky\* / Čerstvé ovocie a zelenina\* / Zemiaky\* **/\* nehodiace sa prečiarknuť**, ktorá tvorí neoddeliteľnú súčasť tejto Zmluvy (ďalej len ,,tovar“).
3. Predávajúci sa zaväzuje dodávať tovar do určeného miesta plnenia, požadovanej kvality, v požadovanom balení podľa určenej gramáže a v množstvách stanovených v písomných objednávkach kupujúceho, vrátane dopravy do miesta plnenia, vyloženia do skladu kupujúceho a vrátane prevzatia vratných obalov.
4. Predávajúci sa zaväzuje, že tovar ktorý je predmetom dodávky je v bezchybnom stave, prvotriednej kvality a odpovedá všetkým platným právnym predpisom Slovenskej republiky.
5. Kupujúci nie je viazaný povinnosťou odobrať tovar v objemoch a množstvách takých, ako sú uvedené v prílohe č. 1 (predpokladané množstvo za x mesiacov). Kupujúci si vyhradzuje, že skutočne objednané množstvá tovaru môžu byť v závislosti od potreby nižšie alebo vyššie ako je uvádzaný predpoklad.

**IV.**

**Dodacie podmienky, záručné podmienky a zodpovednosť za vady**

1. Kupujúci a predávajúci sa dohodli na čiastkovom plnení Zmluvy v súlade s potrebami kupujúceho a možnosťami predávajúceho, za podmienok v Zmluve dohodnutých, v lehotách, množstvách a do miesta plnenia v nej určených.
2. Na dodanie tovaru vystavuje kupujúci písomné objednávky podľa potreby. V objednávke uvedie druh tovaru v zmysle prílohy č. 1, mernú jednotku a požadované množstvo tovaru, vyžadovanú lehotu a miesto plnenia.
3. Objednávka musí byť vyhotovená vždy v písomnej forme, doručená predávajúcemu elektronickou poštou, faxom alebo doporučenou poštou. V mimoriadnych prípadoch môže byť objednávka prijatá aj telefonicky. Takáto telefonická objednávka musí byť následne potvrdená písomne.
4. Predávajúci sa zaväzuje dodávať tovar v bezchybnom stave, tovar bude mať požadovanú akosť po celú dobu minimálnej trvanlivosti platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúce potravinárskemu kódexu v zmysle ustanovení výnosu MP a MZ SR č. 2143/2006-100 PK SR), bez viditeľných známok mechanického poškodenia alebo kontaminácie.
5. Predávajúci sa zároveň zaväzuje uvádzať v dodacích listoch pre každý dodaný tovar trvanlivosť alebo dobu spotreby a záručné lehoty tak, aby bola možná kontrola kupujúcim v čase dodávky.
6. Predávajúci garantuje, že tovary ktoré sú predmetom dodávky majú percentuálne zloženie v rozsahu ako to vyplýva z technickej špecifikácie príslušného produktu. Kupujúci si vyhradzuje právo na vybraté tovary uvedenú skutočnosť preukázať predložením úradne overenej kópie alebo originálu analýzy vykonanej akreditovaným laboratóriom alebo obdobným dokladom, ktorý tieto údaje potvrdzuje.
7. Predávajúci vyhlasuje, že

- má zavedený HACCP systému analýzy rizika a stanovenia kritických kontrolných bodov (HACCP) s manipuláciou a uvádzaním do obehu potravín, o vypracovaní a zavedení do praxe správnej výrobnej praxe a systému zabezpečenia kontroly hygieny potravín HACCP, ako vyplýva zo zákona č. 152/1995 Z.z. v znení neskorších predpisov ako aj Potravinárskeho kódexu SR pre všetkých výrobcov a osoby, ktoré manipulujú alebo uvádzajú potraviny do obehu.

* je držiteľom platného potvrdenia Štátnej veterinárnej a potravinovej správy SR o schválení/registrácii potravinárskej prevádzkarne podľa zákona č. 152/1995 Z. z. o potravinách v znení neskorších predpisov na činnosť súvisiacu s predmetom zmluvy, zvlášť na skladovanie, distribúciu a uvádzanie na trh týchto potravinových výrobkov,
* je držiteľom platného potvrdenia Štátnej veterinárnej a potravinovej správy SR o hygienickej spôsobilosti motorových vozidiel určených na prepravu mrazených potravinárskych výrobkov (izotermické vozidlo s chladením, resp. s mraziarenskou úpravou), alebo záznamu z kontroly vykonanej na motorových vozidlách alebo má uzavretý zmluvný vzťah s dopravcom, ktorý je držiteľom takéhoto potvrdenia.
1. Predávajúci sa zaväzuje, že bude dodávať iba tovar od výrobcu alebo subdodávateľov, od ktorých obdržal rozhodnutie o schválení prevádzky výrobcu tovaru a ktorého pôvod je preukázaný.
2. Doba spotreby dodávaného tovaru nesmie v čase dodávky tovaru prekročiť prvú tretiny doby spotreby, trvanlivosti alebo záručnej doby vyznačenej na dodacom liste a/alebo tovare, odo dňa výroby/plnenia tovaru.
3. Doprava tovaru do miesta plnenia bude vykonávaná výhradne vozidlami s oprávnením a schválením na prepravu potravín v súlade s platnými všeobecne záväznými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR. Vozidlá musia byť vybavené zdvíhacou plošinou.
4. Pri doprave a vykládke tovaru sa zaväzuje zachovávať čistotu a poriadok, odstraňovať odpady a nečistoty vyplývajúce z realizovaných dodávok a priestory, v ktorých sa zdržiava a používa k plneniu predmetu zmluvy zabezpečiť tak, aby sa zabránilo znečisteniu iných priestorov kupujúceho.
5. Obaly, vratné obaly, resp. prepravky je predávajúci po dodaní tovaru od kupujúceho prevziať za účelom ich ďalšieho využitia alebo ekologickej likvidácie.
6. Tovar sa bude považovať za dodaný, potvrdením dodacieho listu oprávneným zástupcom kupujúceho. Kupujúci po vykonaní fyzickej kontroly tovaru, overení nepoškodenia tovaru, záručnej doby tovaru, označenia tovaru, súladu sortimentu dodaného tovaru s objednávkou tovaru, množstva tovaru, vzhľadových a pachových vlastností tovaru, potvrdí prevzatie tovaru na dodacom liste.
7. Kupujúci si vyhradzuje právo neprevziať tovar neúplný alebo vadný. V prípade, keď na základe fyzickej kontroly tovaru kupujúci zistí nezrovnalosti – zrejmé chyby a vady tovaru, resp. jeho nesúlad s objednávkou, tovar neprevezme a vystaví protokol nezrovnalostí.
8. Predávajúci je povinný na vlastné náklady zrejmé vady dodávok tovaru odstrániť a to najneskôr do 24 (dvadsaťštyri) hodín od predloženia protokolu nezrovnalostí, tzn. uplatnenia reklamácie kupujúcim.
9. Skryté vady a vady nezistené pri preberacom konaní kupujúci bez zbytočného odkladu reklamuje. Reklamáciu uplatní písomnou formou u predávajúceho najneskôr do konca dohodnutej záručnej doby alebo doby trvanlivosti alebo spotreby. Predávajúci je povinný písomne sa vyjadriť k reklamácii najneskôr do 12 hodín po jej doručení. Ak sa v tejto lehote nevyjadrí, bude to znamenať jeho súhlas s opodstatnenosťou reklamacie.
10. Kupujúci si v dôsledku opakujúcich sa oprávnených reklamácií vyhradzuje nárok na možnosť odstúpenia od zmluvy a požadovať náhradu vzniknutej škody.
11. Kupujúci si vyhradzuje právo prevzatie tovaru odmietnuť v prípadoch, ak technické a úžitkové parametre nezodpovedajú požadovaným hodnotám, vyskytli sa nedostatky v kvalite, dodávka tovaru ku dňu dodania presahuje 1/3 trvanlivosti, doby spotreby alebo záručnej doby výrobku.

**V.**

**Miesto a termín plnenia**

1. Miestom plnenia sa rozumie miesto dodania tovaru. Miestom dodania sú stravovacie zariadenia na pracoviskách kupujúceho. na adrese:
	1. Nemocnica Ružinov, Ružinovská 6, 826 06 Bratislava, Oddelenie liečebnej výživy a stravovania /pondelok-streda-piatok do 10:00 hod. kontaktná osoba: vedúca oddelenia liečebnej výživy a stravovania, tel.č.: 02/4823 4430/
	2. Nemocnica akad. L. Dérera, Limbová 5, 833 05 Bratislava 37, Oddelenie liečebnej výživy a stravovania /pondelok-streda-piatok do 09:00 hod. kontaktná osoba: vedúci oddelenia liečebnej výživy a stravovania, tel.č.: 02/5954 2677/
	3. Nemocnica sv. Cyrila a Metoda, Antolská 11, 851 07 Bratislava 5, Oddelenie liečebnej výživy a stravovania /pondelok-streda-piatok od 07:00 do 08:00 hod. kontaktná osoba: vedúci oddelenia liečebnej výživy a stravovania, tel.č.: 02/6867 2031/
	4. Nemocnica Staré Mesto, Mickiewiczova 13, 813 69 Bratislava, Oddelenie liečebnej výživy a stravovania /pondelok-streda-piatok do 09:00 hod. kontaktná osoba: vedúci oddelenia liečebnej výživy a stravovania, tel.č.: 02/5729 0282/
	5. Špecializovaná geriatrická nemocnica Podunajské Biskupice, Krajinská cesta 91, 825 56 Bratislava, Stravovacia prevádzka /pondelok-streda-piatok do 09:00 hod., kontaktná osoba: vedúca stravovacej prevádzky, tel.č.: 0918 379704/.
2. Miesto dodania bude dohodnuté v záväznej písomnej objednávke.
3. Termín plnenia je dohodnutý priebežne po dobu platnosti zmluvy v súlade s potrebami verejného obstarávateľa. Termín plnenia jednotlivých čiastkových dodávok tovaru je dohodnutý denne, okrem dní pracovného pokoja a štátnych sviatkov, s lehotou plnenia do 24 hodín od doručenia záväznej písomnej objednávky kupujúceho, resp. v lehote plnenia uvedenej v objednávke, nezávisle od dohodnutého miesta plnenia, po celú dobu platnosti zmluvy.
4. Zmluva sa uzaviera na dobu určitú, xxxxxxxxx mesiacov odo dňa nadobudnutia jej účinnosti.

**VI.**

**Cena a platobné podmienky**

1. Cena za predmet dohody je stanovená v súlade s § 3 zákona č. 18/1996 Z. z. o cenách, jeho vykonávacej vyhlášky č. 87/1996 Z. z., v súlade s výsledkom verejnej súťaže, dohodou zmluvných strán.
2. Cenou za tovar sa rozumie cena, vrátane obalu, DPH a dopravy do miesta plnenia určeného kupujúcim a vrátane ostatných nákladov spojených s dodávkou, uvádzaná v mene Slovenskej republiky v EUR.
3. Cena (kúpna cena) za tovar je súčasťou prílohy č. 1 tejto Zmluvy.
4. Dohodnutú cenu je možné zmeniť iba pri zmene colných a daňových predpisov alebo preukázateľnou zmenou cien výrobného závodu alebo štátom uznanej inflácie na základe údajov Štatistického úradu SR , vždy len po vzájomnej dohode zmluvných strán, v zmysle zákona č.18/1996 Z.z. o cenách a jeho vykonávacej vyhlášky č. 87/96 Z.z.
5. Ak sa po uzatvorení zmluvy preukáže, že na relevantnom trhu existuje cena (ďalej len „nižšia cena“) za rovnaké plnenie ako je dohodnuté v tejto zmluve a predávajúci preukázateľne za takúto nižšiu cenu plnenie poskytol, resp. poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto Zmluvy, zaväzuje sa predávajúci poskytnúť kupujúcemu pre takéto plnenie dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.
6. Zálohové platby ani platba vopred sa neumožňuje.
7. Platby budú realizované formou bezhotovostného platobného styku prostredníctvom finančných úradov zmluvných strán, po dodaní a prevzatí tovaru a podpísaní preberacieho protokolu oprávnenými zástupcami predávajúceho a kupujúceho, na faktúru, ktorej splatnosť je stanovená na min. 60 dní odo dňa jej doručenia kupujúcemu.
8. Zmluvné strany sa dohodli, že dodávateľ vystaví faktúru za dodávku tovaru do troch pracovných dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.
9. Faktúra musí obsahovať všetky náležitosti daňového dokladu. Ak faktúra nebude obsahovať všetky náležitosti daňového dokladu, alebo ak nebude po stránke vecnej alebo formálnej správne vystavená, kupujúci ju vráti predávajúcemu na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry kupujúcemu.

**VII.**

**Zánik zmluvy**

1. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli za podstatné porušenie zmluvných povinností považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest. V prípade odstúpenia od Zmluvy sa Zmluva zrušuje doručením písomného oznámenia o odstúpení od Zmluvy druhej zmluvnej strane. Dôvod odstúpenia od Zmluvy bude špecifikovaný v oznámení o odstúpení od Zmluvy.
2. Zmluvu je možné zrušiť:
* dohodou zmluvných strán. Dohoda o skončení platnosti Zmluvy musí byť písomná. V tomto prípade platnosť Zmluvy končí dňom, na ktorom sa zmluvné strany dohodli. Súčasťou Zmluvy o skončení platnosti tejto Zmluvy musí byť aj spôsob vzájomného zúčtovania záväzkov a pohľadávok zmluvných strán,
* písomnou výpoveďou ktorejkoľvek zo zmluvných strán bez udania dôvodu s výpovednou lehotou jeden mesiac, ktorá začína plynúť prvým dňom nasledujúceho mesiaca po doručení výpovede druhej zmluvnej strane.

**VIII.**

**Zmluvné pokuty a úroky z omeškania**

1. Zmluvné strany sa dohodli, že pri porušení záväzku predávajúceho akceptovať objednávku kupujúceho, ako formy zadávania zákazky, dodať a predať tovar v rozsahu určenom v objednávke alebo odmietnuť plnenie za podmienok dohodnutých v tejto zmluve, je predávajúci povinný zaplatiť kupujúcemu zmluvnú pokutu vo výške 10.000,-€ (slovom: „Desaťtisíc EUR“).
2. V prípade, že predávajúci je v omeškaní s dodávkou tovaru alebo jeho časti, kupujúci má právo účtovať zmluvnú pokutu vo výške 0,5 % z ceny nedodaného tovaru za každý aj začatý deň omeškania.
3. V prípade omeškania kupujúceho s úhradou faktúry, je predávajúci oprávnený účtovať kupujúcemu úrok z omeškania vo výške 0,5 % z neuhradenej čiastky za každý aj začatý deň omeškania.
4. V prípade omeškania predávajúceho s  odstránením vád tovaru v termínoch dohodnutých v čl. IV. tejto Zmluvy, má kupujúci právo účtovať predávajúcemu zmluvnú pokutu vo výške 1,0 % z ceny vadného tovaru, za každý aj začatý deň omeškania.

**IX.**

**Doba trvania zmluvy**

1. Zmluva sa uzatvára na dobu určitú, na xxxx mesiacov od nadobudnutia jej účinnosti.

**Čl. X.**

**Osobitné ustanovenia**

1. Zmluvné strany sa zaväzujú oznámiť druhej zmluvnej strane všetky zmeny údajov dôležité pre riadne plnenie tejto Zmluvy.
2. Predávajúci sa zaväzuje, že počas platnosti a/alebo účinnosti tejto Zmluvy bude zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ak sa na neho tieto povinnosti vzťahujú) a bude plniť všetky povinnosti vyplývajúce z predmetného zákona. V prípade, ak predávajúci použije na plnenie podľa tejto Zmluvy subdodávateľov, títo sú rovnako povinní byť počas platnosti a/alebo účinnosti tejto Zmluvy zapísaní v registri partnerov verejného sektora a plniť všetky povinnosti vyplývajúce im z tohto zákona, ak je to relevantné.
3. Kupujúci neuzavrie Zmluvu s predávajúcim/predávajúcimi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
4. Predávajúci môže zabezpečiť plnenie predmetu Zmluvy prostredníctvom svojich subdodávateľov.
5. Predávajúci je povinný oboznámiť všetkých svojich subdodávateľov s podmienkami plnenia tejto Zmluvy a zabezpečiť dodržiavanie povinností vyplývajúcich z tejto Zmluvy subdodávateľmi predávajúceho. Predávajúci zodpovedá za plnenie všetkých povinností vyplývajúcich z tejto Zmluvy zo strany subdodávateľov predávajúceho tak, ako keby ich plnil sám.
6. Predávajúci je povinný uviesť v Prílohe č. 2 tejto Zmluvy údaje o všetkých známych subdodávateľoch, konkrétne uviesť navrhovaných subdodávateľov, podiel plnenia, ktorý má v úmysle zadať subdodávateľovi, predmet subdodávok a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je oprávnený plniť predmet Zmluvy len prostredníctvom subdodávateľov uvedených v Prílohe č. 2 tejto Zmluvy.
7. V prípade akejkoľvek zmeny akýchkoľvek údajov uvedených v Prílohe č. 2 tejto Zmluvy, je predávajúci povinný písomne informovať o danej zmene kupujúceho najneskôr päť pracovných dní vopred, spolu s predložením návrhu aktualizovanej Prílohy č. 2 tejto Zmluvy. Zmeny v Prílohe č. 2 tejto Zmluvy je možné uskutočniť vykonaním zmeny v ich obsahu vypracovaním aktualizácie Prílohy č. 2 bez potreby uzavierania dodatku k tejto Zmluve.
8. Predávajúci je oprávnený s predchádzajúcim písomným súhlasom kupujúceho zmeniť subdodávateľa počas trvania tejto Zmluvy, pričom zmenou sa rozumie výmena subdodávateľa uvedeného v Prílohe č. 2 tejto Zmluvy za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu Zmluvy.
9. Akákoľvek zmena v osobe subdodávateľa počas trvania Zmluvy nadobúda účinnosť až momentom schválenia aktualizovanej Prílohy č. 2 kupujúcim. Kupujúci je povinný vyjadriť sa k aktualizovanej prílohe č. 2 Zmluvy do troch pracovných dní od doručenia oznámenia predávajúceho podľa tohto bodu.

**XI.**

**Záverečné ustanovenia**

* 1. Kupujúci poveruje svojho zástupcu na rokovanie vo veciach zmluvných v osobe Ing. Eugena Baloga, vedúceho prevádzkového odboru /tel.: 0907 951771 e-mail: eugen.balog@unb.sk/ a akvizície predmetu dohody v osobách uvedených v čl. V. tejto Zmluvy.
	2. Predávajúci poveruje zástupcu na rokovanie vo veciach zmluvných a akvizície predmetu Zmluvy v osobe xxxxxxxxxxxxxxx /tel.: xxxxxxxx, e-mail: xxxxxxxxxxxxxx.
	3. Jednotlivé ustanovenia tejto Zmluvy môžu byť zmenené, doplňované, resp. rušené iba formou písomných dodatkov, podpísaných oboma zmluvnými stranami. Všetky zmeny týkajúce sa tejto Zmluvy, uvedené v dodatkoch, budú tvoriť neoddeliteľnú súčasť tejto Zmluvy.
	4. Ostatné právne vzťahy, výslovne touto Zmluvou neupravené, sa riadia príslušnými ustanoveniami Obchodného zákonníka a všeobecne záväznými platnými právnymi predpismi Slovenskej republiky.
	5. Zmluvné strany sa zaväzujú, že všetky spory vyplývajúce z tejto Zmluvy budú riešiť rokovaním o možnej dohode.
	6. Zmluvné strany sa dohodli, že vzťahy vzniknuté medzi zmluvnými stranami na základe tejto Zmluvy sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
	7. Predávajúci je povinný kupujúcemu bez zbytočného odkladu oznámiť akékoľvek zmeny týkajúce sa predmetu zákazky a zmeny svojej spôsobilosti k plneniu predmetu zákazky.
	8. Táto zmluva je vypracovaná v štyroch vyhotoveniach, z ktorých každé má platnosť originálu. Kupujúci aj predávajúci obdržia dve vyhotovenia tejto Zmluvy.
	9. Zmluva nadobúda platnosť dňom jej podpísania zmluvnými stranami a účinnosť deň nasledujúci po jej zverejnení v zmysle § 47a ods. 1 OZ v centrálnom registri zmlúv [www.crz.gov.sk](http://www.crz.gov.sk),
	10. Zmluvné strany prehlasujú, že si túto Zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

Prílohy:

č. 1 - Špecifikácia tovarov a kúpna cena „Mrazené potraviny\* / Mäso a mäsové výrobky\* / Mlieko a mliečne výrobky\* / Čerstvé ovocie a zelenina\* / Zemiaky\* **/\* nehodiace sa prečiarknuť**

č. 2 - Zoznam subdodávateľov

V .................................................... V Bratislave ...................................

 **MUDr. Alexander Mayer, PhD., MPH, MHA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Za predávajúceho Za kupujúceho

 **Riaditeľ UNB**

**Príloha č. 1**

**Rámcovej dohody**

**Špecifikácia tovarov a kúpna cena**

**„MRAZENÉ POTRAVINY“**

Konkrétna špecifikácia bude uvedená vo výzve

**Príloha č. 2**

**Rámcovej dohody**

**Zoznam subdodávateľov a podiel subdodávok**

|  |  |  |  |  |  |
| --- | --- | --- | --- | --- | --- |
|  | Subdodávateľ( obchodné meno, sídlo alebo miesto podnikania, IČO) | Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum | Predmet | Podiel plnenia zmluvy v % z celkového objemu | Podiel plnenia zmluvy vo finančnom vyjadrení v Eur bez DPH |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

 ......................................................................................

 Pečiatka a podpis štatutárneho zástupcu uchádzača